Михайло Ковач

(1998. року)Народзени27. октобра 1909.Умар17. юния 2005. (95)Державянствоавстроугорске, югославянске, сербскеЯзик творохрускиШколаУчительска школа, КрижевциПериод твореня1927—1995.Жанрипросвита, литература, театер, публицистикаПохованина теметове у Новим СадзеПрипознаняНаграда „Невен“ за 1977, 
Грамота Змайових дзецинских бавискох 1982, за животне дїло, 

Награда Дружтва писательох Войводини за животне дїло  1982, 

Фонд култури зоз Києва (Україна)  награда „Винниченко“ 2003,

Грамота Президента України з нагоди пейцрочнїци нєзависносци України 1997. 

З нагоди дзешецрочнїци нєзависносци України Орден за заслуги ІІІ ступня 2002. року
Михайло Ковач (*27. октобер 1909—†17. юний 2005), учитель, писатель, драматурґ, автор вецей учебнїкох, публицист, всестрани културни дїяч.
 Биоґрафия 
Михайло Ковач  ше народзел 27. октобра 1909. року у Шидзе, як єдно спомедзи єденацецерих дзецох у фамелиї Янка Ковача и Ани родз. Кулич. Основну школу закончел у Шидзе, а учительску у Крижевцох. Дипломовал 1929.року. Як учитель почал робиц у валалох Бапска  Новак (при Шидзе), Мркушица и Антин. 

Учитель у Руским Керестуре  бул од 1931. по 1941. рок. У тим 'керестурским периодзе' Михайло Ковач ше окреме анґажовал на розвою драмскей дїялносци. Вон ше опробовал и як дириґент так же 1938. року керестурски хор, под його руководством, завжал друге место на змаганю хорох у Червинки.

Михайло Ковач 1933. року ступел до малженства зоз Маґдалену родз. Дудаш (владики Дионизия Нярадия шестрина дзивка) з Руского Керестура. У малженстве достали дзивче Ану (1934), а Маґдалена умарла на породзеню.

Снователь є и перши редактор часопису за дзеци Наша заградка (1937-1941). Як секретар РНПД (од 1936-1941) Михайло Ковач бул єден є з найактивнєйших дописовательох Руских новинох и Руского календара. Вєдно зоз др Мафтейом Винайом пририхтал до друку Руско-українски алманах бачванско-сримских писательох 1936. року и остарал ше о його друкованю у „Першей горватскей акцийней друкарнї“ у Осиєку.

Михайло Ковач ше 1935. року винчал зоз Єлену родз. Петриґала з Руского Керестура. У малженстве мали штверо дзеци, сина Ивана и дзивки Марию, Ирину и Олґу. 

Як дїяч у култури, Михал Ковач записал  58 руски народни писнї по наших руских валалох у Сриме як и вецей писнї од рижних шпивачох у заґребскей грекокатолїцкей семинариї, и тот материял бул достаточни же би познати горватски музиколоґ др Винко Жґанец порихтал и видал кнїжку Писнї югославянских Русинох 1946. року зоз стихами писньох алє, по першираз, и з нотним записом истих. 

Под час Другей шветовей войни Михайло Ковач бул примушени, як „странски державян“, напущиц Руски Керестур (котри окупировало мадярске фашистичне войско) и преселїц ше до родимого места Шиду, котри теди бул у гранїцох такволаней Независней держави Горватскей. Там спочатку робел як општински службенїк, а потим як учитель у Привиней Ґлави, т.є. у Бикич Долу у праве отвореней основней школи (1941-1952). У Бикичу Михайло Ковач здобул вельки угляд медзи жителями того валалу, дзе бул и дзияк у церкви и снователь Културно-просвитного дружтва Иван Котляревски, а после ошлєбодзеня, од 1945. року, постал єден з найактивнєйших сотруднїкох новооснованей Рускей матки, на место медзивойнового Руского народного просвитного дружтва. У 1952. року прешол на учительску службу до Нового Саду и активно ше уключел до роботи тедишнього руского КПД Максим Горки як театрални режисер и хорски дириґент. У 1966. року, кед на Радио Новим Садзе обновени бешедни емисиї на руским язику, Михайло Ковач прешол на службу до Рускей редакциї, дзе робел як лектор, новинар и редактор културней рубрики аж по одход до пензиї 1974. року.

Михал Ковач припадал, од вчасней младосци, до ґрупи проукраїнски ориєнтованих кадрох у рамикох РНПД. З тих позицийох вон творел и дїйствовал и пред войну, и по войни, и бул тримани та и нападани як єден з идеолоґох проукраїнскей ориєнтациї.

 Литературна творчосц 
Михайло Ковач єден з наших найплоднєйших писательох пред и после Другей шветовей войни. Обявйовал свойо твори под власним меном и презвиском и под псевдонимами Задунайов, Дїдо заградкар, Яни Мальовани, Иринка Калїнова, Бачи Дюра з Керестура, Кирил Пета. Єден є спомедзи перших членох  Дружтва писательох Войводини и Здруженя писательох Сербиї. Першу приповедку (Атаманов син) обявел 1927. року у Руских новинох (числа 23. од 10. мая, боки 2-3, и 24. од 17. юния , боки   2-3). У периодзе од 1977. по 1992. рок придал до друку рукописи и обявени му 11 кнїжки прози и поезиї, 20 театрални фалати и векше число публицистичних написох у периодичних виданьох на руским язику. Заступени є у шицких потерашнїх руских антолоґийох поезиї и прози. Його твори прекладани на сербски, словенски, українски, словацки, румунски, мадярски язик и на есперанто. 
alt=Часопис за дзеци Наша заградка|thumb|330x330px|Часопис за дзеци Наша заградка з 1939. року
Сучасни критичаре тримаю же Ковач утвердзел фундаменти рускей литератури и же його твори представяю саму сущносц рускей поетичней души. У його вчасних творох - у першей краткей приповедка Атаманов син хтора му обявена 1927. року як и у познєйших, мож обачиц значни уплїв українскей и русийскей литератури. У двох збиркох поезиї, Мой швет (1964) и Шветла вечарово (1985), Ковач описує прешлосц и терашньосц свойого народа зоз традицийну поетику, а з часу на час хаснує и моралистични и дидактични тони. Ковач писал и кратки приповедки (Перши радосци, 1977), написал и прейґ двасто писнї за дзеци (Писнї дїда заградкара, 1979; Хижочко стара, 1990). Його леґат у жанру фикциї и гумору представяю шейсц кнїжки, медзи хторима Цеглярня (1982), На окраїску (1983) и Глїбоки коренї (1987), як и збирка кратких приповедкох Цихи води (1970), хтора була добре прията. У шицких тих творох Ковач ше дотика проблема “оцох и синох”, чловека и його одношеня ґу роботи и борби за лєпши живот. По характеру баржей автобиоґрафска Капка по капку живот одцека (1988). Ковач и успишни драмски писатель; даскельо його комедиї и драми, як напр. На швитаню (1952) и Ораче (1954), нашли ше на репертоару войводянских руских аматерских театрох и ґрупох. На остатку, опробовал свойо моци и на роману, у жанру хтори вимага найвецей; у сотруднїцтву зоз Штефаном Гудаком написал Гриц Бандурик (1972), роман о судьби звичайного Руснака у Другей шветовей войни. Ковач бул окуповани и зоз давну прешлосцу своїх предкох, хторей пошвецел обсяжне дїло Дияспора (1992).  

 Припознаня и награди 
Перши значнєйши припознаня за свою всестрану културну дїялносц ушлїдзели аж теди кед Ковач бул при концу седмей децениї свойого живота. Перша му була награда „Невен“ за 1977. року, котру достал у 1978. року. Потим шлїдзи Грамота Змайових дзецинских бавискох 1982, за животне дїло наменєне дзецом, награда Дружтва писательох Войводини за животне дїло тиж 1982. року. Потим, 2003. року, Фонд култури зоз Києва (Україна), додзелєл му награду „Винниченко“, наменєну писательом з українскей дияспори; 1997. достава Грамоту Президента України з нагоди пейцрочнїци нєзависносци України, а з нагоди дзешецрочнїци нєзависносци України, 2002. року достава Орден за заслуги ІІІ ступня.

Михайло Ковач умар у 96. року свойого живота, 17. юния 2005. року а поховани є на новосадским Новим теметове.

 Библиоґрафия Михайла Ковача 

 Драма 

 Зборнїк театралних фалатох, 1962.

 Поезия 

 Мой швет, 1964.
 Писнї Дїда Заградара, 1979.
 Шветла вечарово, 1985.
 Я дуб червоточни, 1989.
 Хижочко стара, 1990.

 Проза 

 Цихи води, 1970.
 Дзецински швет,1971.
 Гриц Бандурик, 1972 (роман, коавтор Штефан Гудак).
 Перши радосци, 1977.
 Цеглярня, 1982.
 Яни Мальовани, 1981
 На окраїску, 1983.
 Глїбоки коренї, 1987.
 Капка по капку живот одцека, 1988.
 Длугока драга номадска, 1990.
 Дияспора, 1992.
Значне число Ковачових писньох, окреме гевтих за дзеци, велїм композитором послужели як инспирация за музичне оформенє.

 ТЕКСТИ ПИСНЬОХ 
+У народним духуЧервене пупче<div style="text-align: center;">Рок<div style="text-align: center;">Наслов писнї<div style="text-align: center;">Автор музики<div style="text-align: center;">Рок<div style="text-align: center;">Наслов писнї<div style="text-align: center;">Автор музики1965.Плїва хмаркаЯким Сивч1973.Колїсанка (Чарни тащок лєци)народна1969.Ораче, орачеОнуфрий Тимко1973.Школски дзвонМаґдалена Горняк-Лелас1969.Хижочко стара Ириней Тимко1974.На пажичкиОнуфрий Тимко1970.О, врац ше, мили мой, врацЯким Сивч1974.На ярОнуфрий Тимко1970.О, врац ше, мили, врацЮрий Цимбора1974.Дзень младосциИван Ковач1970.Як чежко знац любиц дакогоМикола Корпаш1975.ДротарОнуфрий Тимко1970.Глєдаме щесцаОнуфрий Тимко1976.КонїкОнуфрий Тимко1972.Ой, жалї пречежкиИриней Тимко1977.Лєтнї вечарЮрий Цимбора1972.Пойдзем, мамо, пойдземИриней Тимко1977.ЗаячкиОнуфрий Тимко1975.Витор и тополяИриней Тимко1977.Когуцик (Раз курочка когуцика...)Онуфрий Тимко1986. Вина, качмарВладислав Надьмитьо1979.Дюри (Заграл Дюри...)Онуфрий Тимко1986.Бежи вода, бежи бистраВладислав Надьмитьо1979.ЗаячокОнуфрий Тимко1986.Любел я дзивчеВладислав Надьмитьо1979.КуркаОнуфрий Тимко1988.Гей, ДунаюДубравко Слободянац1979.ЛоварОнуфрий Тимко2002.Чуєш, мой братуМихал Лїкар1980.Писня мацери (Мац)Онуфрий Тимко1980.Єшеньски витриОнуфрий Тимко /
Ириней ТимкоУ забавним духу1981.Моя РепубликаЯким Сивч<div style="text-align: center;">Рок<div style="text-align: center;">Наслов писнї<div style="text-align: center;">Автор музики1983.Плїва хмаркаЯким Сивч1980.Преходзи часВладислав Надьмитьо1985.Козо, козо брадатаИван Ковач1986.МразМихайло БодянецЧервене пупче 1987.КолїсковаТатиана Барна<div style="text-align: center;">Рок<div style="text-align: center;">Наслов писнї<div style="text-align: center;">Автор музики1987.Наша хижаТатиана Холошняй1969.Винчованка мацериВладимир Тимко1988.Мой валалДубравко Слободянац1969.ТащокОнуфрий Тимко2007.Гунцут виторМаґдалена Горняк-Лелас1969.Качур рибарИриней Тимко(?)АмалкаОнуфрий Тимко1969.Ганча и ластовкиИриней Тимко(?)Школски ствариОнуфрий Тимко1969.Ми Титово пиониреИриней Тимко(?)ШлїмакМаґдалена Горняк-Лелас1970.Моя лабдочкаИван Ковач(?)Дзецинство злате (/Драґан Лукич)Иван Ковач1970.Май у лєшеВладимир Тимко1970.СтудзенкаОнуфрий ТимкоРужова заградка1970.Моєй РепубликиИриней Тимко<div style="text-align: center;">Рок<div style="text-align: center;">Наслов писнї<div style="text-align: center;">Автор музики1971.Гунцут виторИриней Тимко1993.Шиви голубТат’яна Колєсар-Ґвоїч1971.ЯрМихайло Гайворонський1993.За ДунайомМихал Лїкар1971.Хижочко стараИриней Тимко1994.Молитва сучасного чловека Владислав Надьмитьо1971.Слунечко и дзивчеИван Ковач2006.Гей, ДунаюМаґдалена Горняк-Лелас1972.Дїдо ДецемберЯким Олеяр1972.Чудесни дзвонКсения Горняк1972.О, яки красни тот шветИриней ТимкоСтари салаши, Дзива дзивка, Ютюб, 
1. октобер, 2017.

 Ґалерия 

 Литература 

 Др Юлиян Тамаш: История рускей литератури, Завод за уџбенике и наставна средства – Београд, 1997, б. 117-124,172-191. и 535-540.

 Дюра Латяк: Театрални живот Руснацох, І часц, Театрални музей Войводини и НВУ Руске слово Нови Сад, 2003, боки 290-297.

 Руско-українски АЛМАНАХ бачванско-сримских писательох; Видатель Руске народне просвитне дружтво у Р. Керестуре, 1936, б. 9, 91.126.

 Дюра Варґа: Кратки исторични препатрунок кнїжовней творчосци у нашим народзе, Шветлосц ч. 1/1952, б. 1-32.

 Олександер Д. Дуличенко: Несколько слов о переводах прозы Михала Ковача на украинский язык, STUDIA RUTHENICA, 1988-1989, б. 41-47, видало Дружтво за руски язик и литературу. Цали рочнїк пошвецени литературному дїлу Михайла Ковача, подзелєному на два димензиї: язичну и литературну. Свойо написи обявели: у язичней димензиї мр Михайло Фейса, Юлин Рамач, мр Евґения Барич, Олександер Дуличенко и Ксения Сеґеди. У литературней димензиї свойо написи обявели Ирина Гарди-Ковачевич, Штефан Гудак, Владимир Ґарянски, Звонимир Няради, Стеван Константинович, Янко Рамач, Дюра Папгаргаї и Юлиян Тамаш.

 Михал Ковач, Длугока драга номадска:автобиоґрафски записи (Нови Сад, 1990);

 Юлиян Тамаш, Литературна творчосц Михала Ковача, Шветлосц, XVII, 1 (Нови Сад, 1979), б. 1-30;

 Юлиян Тамаш, Ковачова литература у контексту югославянских и українскей, Шветлосц, XXVII, 1 (Нови Сад, 1989), б. 563-571;
 Aleksandr D. Dulichenko, Kovach, Mikhail/Mikhailo, P. R. Magocsi  and Ivan Pop: Encyclopedia of Rusyn History and Culture, University of Toronto, 2005, ISBN 0-8020-3556-3, p.  252.

 Вонкашнї вязи 

 Швет Михайла Ковача, Маковчань, Ютюб, 21. септембер 2019.

 Учитель Михайло Ковач, ТВ Коперникус, РТВ Шид, 28. октобер 2022.

 Плоди першого заренка, ювилеї часопису Заградка, Маковчань, Ютюб, 11. юний 2017.

 Оцец и син, стихи Михала Ковача гутори Михайло Зазуляк, Маковчань, Ютюб, 23. януар 2010.

  Михайло Ковач (1909-2005), вебсайт Союзу Руснацох Українцох Сербиї, www.rusuk.org.

Катеґория:Руснаци у Сербиї
Катеґория:Шидянє
Катеґория:Учителє
Катеґория:Писателє
Катеґория:Драматурґи
Катеґория:Публицисти
Катеґория:Дїяче у култури
Катеґория:Дїяче у просвити
Катеґория:Українофили
Катеґория:27. октобер
Катеґория:Народзени 1909
Катеґория:17. юний
Катеґория:Умарли 2005